open-index/open-wikipedia-markdown huggingface dataset:
การก่อการกำเริบควังจู

**การก่อการกำเริบควังจู** (ฮันกึล: 광주 민주화 항쟁, ฮันจา: 光州民主化運動, ) เป็นเหตุการณ์การเรียกร้องประชาธิปไตยหรือการก่อการกำเริบโดยประชาชนในเกาหลีใต้  ถือเป็นเหตุการณ์นองเลือดที่สุดในประวัติศาสตร์เกาหลีร่วมสมัย นับตั้งแต่สิ้นสุดสงครามเกาหลี  เหตุการณ์เกิดขึ้นที่เมืองควังจู เมืองใหญ่อันดับที่ 5 ของเกาหลีใต้ ระหว่างวันที่ 18 พฤษภาคม ถึง 27 พฤษภาคม ค.ศ. 1980 ขณะนั้นเกาหลีใต้อยู่ท่ามกลางความขัดแย้ง ภายหลังการเสียชีวิตของประธานาธิบดี นายพลพัก ช็อง-ฮี หลังถูกยิงโดยคิม แจ-เกียว หัวหน้าสำนักข่าวกรองของเกาหลี 

นายพลช็อน ดู-ฮวัน หัวหน้าหน่วยสืบราชการลับของกองทัพบก ได้ร่วมมือกับนายพลโน แท-อู แม่ทัพที่คุมกองกำลังด้านชายแดนเกาหลีเหนือ ยึดอำนาจเมื่อวันที่ 12 ธันวาคม ค.ศ. 1979 ทำให้ประชาชนทั่วประเทศก่อความเคลื่อนไหวคัดค้าน นายพลช็อน ดู-ฮวัน และนายพลโน แท-อู ต้องสั่งการให้กองทัพใช้กำลังปราบปรามประชาชนอย่างเด็ดขาด ยกเว้นอยู่ที่เดียว คือที่เมืองควังจู ที่นักศึกษาและประชาชนร่วมมือกันต้านทานกองทัพได้อย่างเข้มแข็ง

ช็อน ดู-ฮวัน ประกาศใช้กฎอัยการศึกเมื่อวันที่ 17 พฤษภาคม ค.ศ. 1980 และส่งกำลังทหารกว่า 100,000 นาย เข้าปิดล้อมควังจู แต่ชาวเมืองรวมทั้งตำรวจ ร่วมกันต่อต้าน ทั้งสองฝ่ายเริ่มยิงต่อสู้กันเมื่อวันที่ 20 พฤษภาคม จนฝ่ายทหารเข้ายึดควังจูได้เมื่อเวลา 4.00 น. ของวันที่ 27 พฤษภาคม ค.ศ. 1980

จากรายงานของรัฐบาล ระบุว่ามีผู้เสียชีวิตเป็นประชาชน 144 คน ทหาร 22 คน และตำรวจ 4 คน มีผู้บาดเจ็บเป็นประชาชน 127 คน ทหาร 109 คน ตำรวจ 144 คน  แต่จากรายงานของกลุ่มญาติผู้เสียชีวิต ระบุว่าประชาชนอย่างน้อย 165 คนเสียชีวิตระหว่างวันที่ 18 ถึง 27 พฤษภาคม มีผู้สูญหาย 65 คน สันนิษฐานว่าเสียชีวิตแล้ว 

ช็อน ดู-ฮวัน ขึ้นดำรงตำแหน่งประธานาธิบดี 2 สมัย ระหว่างปี ค.ศ. 1980 ถึง ค.ศ. 1988 ตามด้วยโน แท-อู ดำรงตำแหน่งประธานาธิบดีอีก 2 สมัย ระหว่างปี ค.ศ. 1988 ถึง ค.ศ. 1993 จนกระทั่งถึงสมัยของประธานาธิบดีพลเรือน นายคิม ยองซัม ได้ประกาศนโยบายปฏิรูปการเมือง และปราบปรามการฉ้อราษฎร์บังหลวง และนำคดียึดอำนาจการปกครอง และคดีสังหารประชาชนที่ควังจู ขึ้นสู่ศาลในเดือนมีนาคม พ.ศ. 2539

ศาลอาญาประจำโซล มีคำตัดสินเมื่อวันที่ 26 สิงหาคม ค.ศ. 1996 ลงโทษประหารชีวิตนายพลช็อน ดู-ฮวัน จำเลยที่หนึ่ง และจำคุกนายพลโน แท-อู จำเลยที่สอง 22 ปี 6 เดือน และจำคุกนายพลอื่น ๆ อีก 13 คน 

ในเดือนพฤษภาคม ค.ศ. 2017 ภายหลังการขึ้นดำรงตำแหน่งประธานาธิบดีของมุน แจ-อิน ได้สั่งให้มีการรื้อฟื้นคดีนี้ขึ้นมาใหม่

เหตุการณ์นี้ได้รับการสร้างเป็นภาพยนตร์เรื่อง May 18 (วันอนาถชาติเกาหลี) ซึ่งออกฉายในวันที่ 6 กรกฎาคม ค.ศ. 2007

## อ้างอิง

## แหล่งข้อมูลอื่น
* Photo gallery
* "Lingering legacy of Korean massacre", BBC News, May 18, 2005.
* 10 วันในควังจู ตอนที่ 1 2 3 4 5 โอเพ่นออนไลน์

หมวดหมู่:ประวัติศาสตร์เกาหลี
หมวดหมู่:การประท้วงในประเทศเกาหลีใต้
หมวดหมู่:สาธารณรัฐเกาหลีที่สี่
หมวดหมู่:พ.ศ. 2523
รากิบัค ข่าน

**รากิบัค ข่าน** (), **อาริกิบา ข่าน** () หรือ **จักรพรรดิเทียนชุ่น** (; ค.ศ. 1320 – 14 พฤศจิกายน ค.ศ. 1328) เป็นจักรพรรดิพระองค์ที่ 7 แห่งราชวงศ์หยวน

ประสูติเมื่อ ค.ศ. 1320 เป็นพระราชโอรสในเยซนโทโมร์ ข่าน (จักรพรรดิหยวนไท่ติ้ง) เมื่อพระราชบิดาสวรรคตลงใน ค.ศ. 1328 พระองค์ในชันษาเพียง 8 พรรษาจึงขึ้นครองราชย์แทน ทรงพระนามว่ารากิบัค ข่าน หรือจักรพรรดิเทียนชุ่น ทรงครองราชย์ได้ไม่ถึงปีก็สวรรคตในปีนั้น ซายาท ข่าน หรือจักรพรรดิหยวนเหวินจงจึงขึ้นครองราชย์แทน

หมวดหมู่:บุคคลที่เกิดในปี พ.ศ. 1863
หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์จากทวีปเอเชีย
หมวดหมู่:พระมหากษัตริย์ที่สวรรคตขณะทรงพระเยาว์
ซายาท ข่าน

thumb|โปเก ข่าน
**ซายาท ข่าน** () หรือ **จักรพรรดิหยวนเหวินจง** (; 16 กุมภาพันธ์ ค.ศ. 1304 – 2 กันยายน ค.ศ. 1332) เป็นจักรพรรดิพระองค์ที่ 8 แห่งราชวงศ์หยวน

พระองค์เป็นพระราชโอรสองค์ที่ 2 ในคูเล็ก ข่าน (จักรพรรดิหยวนอู่จง) เมื่อรากิบัค ข่าน (จักรพรรดิหยวนเทียนชุ่น) สวรรคตลงใน ค.ศ. 1328 พระองค์จึงขึ้นครองราชย์ ขณะชันษาได้ 24 พรรษา ทรงพระนามว่าซายาท ข่าน หรือจักรพรรดิหยวนเหวินจง

ตลอดการครองราชย์ครั้งที่ 1 เพียง 1 ปี ทรงมีความรู้เรื่องประวัติศาสตร์และภาษาจีนรวมทั้งเรื่องวรรณกรรมและจิตรกรรมเป็นอย่างดี แต่ใน ค.ศ. 1329 ทรงถูกคุสเล็งผู้เป็นพระเชษฐายึดราชสมบัติ และได้ขึ้นเป็นโคทักท์ ข่าน หรือจักรพรรดิหยวนหมิงจง ต่อมาทรงได้กลับมาครองราชย์ครั้งที่ 2 ตั้งแต่วันที่ 8 กันยายน ค.ศ. 1329 – 2 กันยายน ค.ศ. 1332

ซายาท ข่าน สวรรคตเมื่อพระชนม์เพียง 29 พรรษา หลังจากพระองค์สวรรคต จักรพรรดิรัชกาลต่อมาคือรินชิมบัล ข่าน หรือจักรพรรดิหยวนหนิงจง ผู้เป็นพระราชนัดดาของพระองค์เอง

หมวดหมู่:บุคคลที่เกิดในปี พ.ศ. 1847
หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
รายชื่อตำแหน่งดยุกและขุนนางสืบตระกูลของหมู่เกาะอังกฤษ

## ดัชชีและขุนนางสืบตระกูลของอังกฤษ ค.ศ. 1337–1707

## ดัชชีและขุนนางสืบตระกูลของสกอตแลนด์, 1398–1707

## ดัชชีและขุนนางสืบตระกูลของสหราชอาณาจักร, 1707–1801

## ดัชชีและขุนนางสืบตระกูลของไอร์แลนด์, 1661–1868

## ดยุกและขุนนางสืบตระกูลของสหราชอาณาจักร ตั้งแต่ 1801 ถึงปัจจุบัน

## ดูเพิ่ม
* บรรดาศักดิ์อังกฤษ
* ดัชชี




หมวดหมู่:ดยุก
อาณาจักร
โคทักท์ ข่าน

**โคทักท์ ข่าน** () หรือ **จักรพรรดิหยวนหมิงจง** (; 22 ธันวาคม ค.ศ. 1300 – 30 สิงหาคม ค.ศ. 1329) เป็นจักรพรรดิพระองค์ที่ 9 แห่งราชวงศ์หยวน เป็นพระราชโอรสองค์โตในคูเล็ก ข่าน (จักรพรรดิหยวนอู่จง) และเป็นพระเชษฐาของซายาท ข่าน (จักรพรรดิหยวนเหวินจง)

โคทักท์ ข่าน ทรงพระนามเดิมว่า คุสเล็ง () เมื่อซายาท ข่าน ผู้เป็นพระราชอนุชาขึ้นครองราชย์มาได้ 1 ปี ใน ค.ศ. 1829 คุสเล็งได้เข้ายึดราชบัลลังก์และขึ้นครองราชย์แทน ทรงพระนามว่าโคทักท์ ข่าน หรือจักรพรรดิหยวนหมิงจง ขณะพระชนม์ได้ 28 พรรษา แต่ครองราชย์ได้ไม่ถึงปีก็สวรรคต ซายาท ข่าน จึงกลับมาครองราชย์เป็นครั้งที่ 2

หมวดหมู่:บุคคลที่เกิดในปี พ.ศ. 1843
หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
รินชิมบัล ข่าน

**รินชิมบัล ข่าน** () หรือ **จักรพรรดิหยวนหนิงจง** (; ค.ศ. 1326–1332) เป็นจักรพรรดิพระองค์ที่ 11 แห่งราชวงศ์หยวน ทรงพระนามเดิมว่ารินชิมบัล เป็นพระราชโอรสในโคทักท์ ข่าน (จักรพรรดิหยวนหมิงจง)

รินชิมบัลประสูติเมื่อ ค.ศ. 1326 ทรงขึ้นครองราชย์เป็นรินชิมบัล ข่าน หรือจักรพรรดิหยวนหนิงจง สืบต่อจากพระปิตุลาคือซายาท ข่าน (จักรพรรดิหยวนเหวินจง) ซึ่งครองราชย์ครั้งที่ 2 ต่อจากพระราชบิดา ขณะพระชนม์เพียง 6 พรรษา

รินชิมบัล ข่าน ครองราชย์ได้ไม่ถึงปีก็สวรรคต พระเชษฐาของพระองค์คือทอกอนโทโมร์ ข่าน หรือจักรพรรดิหยวนฮุ่ยจงจึงขึ้นครองราชย์แทน

หมวดหมู่:บุคคลที่เกิดในปี พ.ศ. 1869
หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์จากทวีปเอเชีย
จักรพรรดิเฉิงฮว่า

**จักรพรรดิเฉิงฮว่า** (成化, 9 ธันวาคม 1447 – 9 กันยายน 1487) พระราชโอรสในจักรพรรดิเจิ้งถ่ง ประสูติเมื่อวันที่ 9 ธันวาคม พ.ศ. 1990 (ตรงกับ ค.ศ. 1447) 

ค.ศ. 1464 วันที่ 28 กุมภาพันธ์ หลังจากจักรพรรดิอิงจงสวรรคตพระองค์จึงได้ครองราชสมบัติขณะพระชนมพรรษาได้ 17 พรรษาเฉลิมพระนามว่าหมิงเสียนจง (Xianzong) ใช้รัชศกเฉิงฮว่า (成化-Chenghua) พระเจ้าเสียนจงเป็นฮ่องเต้ที่อ่อนแอแม้จะทราบถึงภัยที่จะเกิดจากขันทีที่ตอนนี้มีอำนาจและอิทธิพลล้นฟ้า สามารถจับกุมและสังหารคนได้แต่พระองค์ก็ไม่จัดการประการใด เพราะพระองค์ก็ถูกแวดล้อมด้วยอิทธิพลของขันที อีกทั้งพระองค์เองยังหวั่นไหวง่ายไม่ค่อยเสด็จออกว่าราชการให้ขุนนางเข้าเฝ้าถวายรายงานเพราะไม่ไว้วางพระทัย ราชการต่าง ๆ จึงตกอยู่ในมือขันทีโดยปริยาย ในรัชกาลนี้ไม่มีสิ่งใดโดดเด่นนอกจากขันที พระองค์ยังมีสนมว่านกุ้ยเฟย (万贵妃) ซึ่งเดิมเป็นพระพี่เลี้ยงที่ดูแลพระองค์ขณะที่ตกยากจึงรับนางมาเป็นสนม ซึ่งสนมว่านผู้นี้ทะเยอทะยานและเกรงว่าหากฮ่องเต้มีโอรสกับสนมอื่นจะเป็นภัยแก่โอรสของนาง นางจึงมักจับสนมผู้อื่นที่ตั้งครรภ์ไปทำแท้งจนหมด แต่แล้วไม่นานพระโอรสที่ประสูติจากพระนางก็สิ้นพระชนม์ พระเจ้าเฉิงฮว่าจึงไม่เสด็จฝ่ายในอีกเลย

ค.ศ. 1475 วันหนึ่งมีพระปรารภกับขันทีจางหมิ่น (Zhang Min}) เรื่องไม่มีทายาทสืบบัลลังก์เขาจึงกราบทูลว่าที่จริงพระองค์มีโอรสหน่อมังกรที่ประสูติจากอดีตนางกำนัลซึ่งขณะนี้อยู่นอกวังด้วยความดีพระทัยจึงโปรดให้นำตัวเข้าวังและขอร้องสนมว่านให้ช่วยดูแลเด็กน้อยผู้นี้ด้วยซึ่งทำให้ต่อมาไม่กี่วันมีผู้พบศพขันทีจางหมิ่นถูกมือมืดจับเอาทองกรอกปากส่วนมารดาขององค์ชายน้อยก็ผูกคอตายโดยไม่ทราบสาเหตุ

ค.ศ. 1477 เฉิงฮว่าปีที่ 13 จักรพรรดิเสียนจงมีราชโองการให้ก่อตั้งซีฉ่าง (西厂) โปรดให้ขันทีวังจื๋อ (汪直) ขันทีคนสนิทของว่านกุ้ยเฟยเป็นผู้บัญชาการ เหตุผลที่ทรงตั้งซีฉ่างก็เพื่อช่วยสอดส่องคุมตงฉ่างกับกององครักษ์เสื้อแพรอีกทอดหนึ่งในปีเดียวกันนี้สนมว่านกุ้ยเฟยถึงอสัญกรรมด้วยโรคตับวายเฉียบพลันทำให้พระองค์สะเทือนพระทัยมาก

ค.ศ. 1482 หลังจากตั้งซีฉ่างได้ 5 ปี มีขุนนางใหญ่น้อยรวมทั้งตงฉ่างถวายรายงานเรื่องการที่วังจื๋อใช้อำนาจมิชอบ พระเจ้าเซียนจงจึงมีพระราชโองการให้ยุบซีฉ่างส่วนวังจื๋อได้กราบบังคมทูลลากลับไปอยู่บ้านเกิด

ค.ศ. 1487 วันที่ 9 กันยายน จักรพรรดิเซี่ยนจงเสด็จสวรรคตขณะมีพระชนมพรรษา 40 พรรษา ทรงครองราชย์นาน 23 ปี เมื่อ พระศพบรรจุอยู่ที่สุสานหลวงหมิงเหมา จักรพรรดิเฉิงฮว่าครองราชย์ตรงกับรัชกาลสมเด็จพระบรมไตรโลกนาถ แห่งกรุงศรีอยุธยา

## พระบรมวงศานุวงศ์
* พระราชบิดา: จักรพรรดิหมิงอิงจง
* พระราชมารดา: เชิ่งฉือไท่หวงไท่โฮ่ว สกุลโจว
thumb|186x186px|จักรพรรดินีเซี่ยวเจินฉุน
thumb|191x191px|จักรพรรดินีเซี่ยวฮุ่ย
* พระอัครมเหสี
** จักรพรรดินีอู๋
** จักรพรรดินีเซี่ยวเจินฉุน
* พระราชมเหสี
** กงซู่หวงกุ้ยเฟย สกุลว่าน (ว่านกุ้ยเฟย)
* พระมเหสี
** เฉินกุ้ยเฟย (จักรพรรดินีเซี่ยวฮุ่ย)
* พระอัครราชเทวี
** จี้ซู่เฟย (จักรพรรดินีเซี่ยวมู่)
** ตวนซุ่นเสียนเฟย สกุลไป๋ (ไป๋เสียนเฟย)
** จวงอี้เต๋อเฟย สกุลจาง (จางเต๋อเฟย)
** หรงฮุ่ยกงเฟย สกุลหยาง
** เจาซุ่นลี่เฟย สกุลจาง

หมวดหมู่:บุคคลที่เกิดในปี พ.ศ. 1990
เฉิงฮว่า
จักรพรรดิหงจื้อ

thumb|พระสาทิสลักษณ์ของสมเด็จพระจักรพรรดิหงจื้อ
**สมเด็จพระจักรพรรดิหงจื้อ** (弘治, 30 กรกฎาคม ค.ศ. 1470 – 8 มิถุนายน ค.ศ. 1505) เป็นจักรพรรดิองค์ที่ 10 แห่ง ราชวงศ์หมิง ครองสิริราชสมบัติจากปี ค.ศ. 1487 ถึงปี ค.ศ. 1505 พระนามเมื่อแรกประสูติคือ **จู โหย่วเฉิง** พระองค์เป็นพระราชโอรสองค์ใหญ่ของ จักรพรรดิเฉิงฮว่า และรัชสมัยของพระองค์ในฐานะจักรพรรดิจีนเรียกว่า "การฟื้นฟูหงจื้อ" ศักราชของพระองค์ "หงจื้อ" หมายถึง "การปกครองที่ดี" จักรพรรดิผู้รักสงบ จักรพรรดิหงจื้อยังมีจักรพรรดินีเพียงองค์เดียวและไม่มีนางสนม พระองค์เป็นจักรพรรดิที่มีคู่สมรสคนเดียวตลอดในประวัติศาสตร์จีนนอกจาก จักรพรรดิเว่ย์เฟ่ย์ พระองค์เป็นจักรพรรดิในช่วงกลางราชวงศ์หมิง

## พระราชประวัติ
จักรพรรดิหงจื้อ หรือ องค์ชาย จู โหย่วเฉิง ประสูติแต่พระนางจี้ (紀氏) และถูกพระมารดาเลี้ยงมาอย่างลับ ๆ อดีตจักรพรรดินีอู๋และขันทีต่าง ๆ สาบานว่าจะไม่เปิดเผย องค์ชาย จู โหย่วเฉิง และทำให้ว่านกุ้ยเฟย พระสนมองค์โปรดของจักรพรรดิเฉิงฮว่าที่พยายามจะมีพระบุตรของพระนางเองอารมณ์เสีย เพื่อการนี้ ว่านกุ้ยเฟยจึงกำจัดนางสนมคู่แข่งและสั่งห้ามการตั้งครรภ์โดยเด็ดขาด เนื่องจากพระโอรสของพระนางหลังจากประสูติได้ไม่นานก็สิ้นพระชนม์ในปี ค.ศ. 1466 องค์ชาย จู โหย่วเฉิง ได้กลับมาพบพระบิดาในปี ค.ศ. 1475 เมื่อพระชนมายุ 5 พรรษาและได้รับการสถาปนาเป็นรัชทายาท

## ในฐานะจักรพรรดิ
ภายหลัง จักรพรรดิหงจื้อ เสด็จขึ้นครองสิริราชสมบัติในปี ค.ศ. 1487 การบริหารของพระองค์เป็นแบบอย่างตามอุดมการณ์ของขงจื๊อ ทำให้พระองค์กลายเป็นจักรพรรดิที่ขยันหมั่นเพียร พระองค์ดูแลอย่างใกล้ชิด ลดภาษี ลดการใช้จ่ายของภาครัฐ และตัดสินพระทัยอย่างชาญฉลาดในการแต่งตั้งเสนาบดี ที่จับมือทำงานร่วมกับจักรพรรดิหงจื้อ จึงสร้างบรรยากาศความร่วมมือภายในราชสำนักที่ไม่ค่อยมีใครเห็น นอกจากนี้ จักรพรรดิยังสนับสนุนให้เสนาบดีเป็นแนวหน้าในทุกเรื่อง กระทั่งยอมรับคำวิพากษ์วิจารณ์ที่มีต่อองค์จักรพรรดิเองสิ่งนี้สร้างราชสำนักที่โปร่งใสมากขึ้นและนำพลังงานใหม่มาสู่ราชวงศ์หมิง ผลที่ตามมา ประชาชนเจริญรุ่งเรืองภายใต้การปกครองของพระองค์อีกครั้ง ว่ากันว่าอำนาจของขันทีแต่ละคนถูกลดทอนลง และความหรูหราฟุ่มเฟือยในรัชกาลก่อนไม่ปรากฏในรัชสมัยของพระองค์ จักรพรรดิหงจื้อได้รับการเปรียบเทียบกับ จักรพรรดิหงหวู่ และ จักรพรรดิหย่งเล่อ ในฐานะหนึ่งในจักรพรรดิผู้เก่งกาจที่สุดแห่งราชวงศ์หมิง

ในฤดูใบไม้ผลิของปี ค.ศ. 1488 ขุนนางชาวโชซ็อนนาม ชอยบู ที่เรืออับปางกำลังเดินทางไป คลองใหญ่ ระหว่างเดินทางกลับเกาหลีโดยขบวนคุ้มกันของหมิง ชอยสังเกตเห็นเรือข้ามฟากที่ผ่านไปผ่านมาจึงถามขุนนางจาก ซันเฉิ่งลิ่วปู้ เมื่อเขาถามว่าเกิดอะไรขึ้น เขาก็ได้รับฟังคำอธิบายว่า จักรพรรดิหงจื้อ กำลังกำจัดขุนนางทุจริตและไร้ความสามารถในราชสำนักของพระองค์และนี่คือการแสดงความปรารถนาดีครั้งสุดท้ายของจักรพรรดิ โดยให้เดินทางกลับบ้านโดยทางเรือแบบสะดวกสบาย

นโยบายของจักรพรรดิหงจื้อแสดงให้เห็นถึงความอดทนกับ มุสลิม และ จีนมุสลิม อาลี อัคบาร์ คาตาอี นักภูมิศาสตร์ชาวออตโตมัน ได้บันทึกถึงความสัมพันธ์ระหว่างจักรพรรดิกับชุมชนชาวมุสลิมในจีน อัคบาร์ กล่าวว่า พระองค์มีมุสลิมหลายคนในราชสำนักของพระองค์

## อ้างอิง

หมวดหมู่:บุคคลที่เกิดในปี พ.ศ. 2013
หงจื้อ
วนอุทยานแห่งชาติเขาพระบาท

**วนอุทยานเขาพระบาท** เป็นพื้นที่อยู่ในเขตตำบลตากออก อำเภอบ้านตาก จังหวัดตาก มีสภาพเป็นพื้นที่เนินกรวดครอบคลุมพื้นที่มากกว่า 30 ตารางกิโลเมตร เป็นสถานที่ที่มีการขุดค้นพบท่อนไม้กลายเป็นหินจำนวนมากฝังตัวอยู่ใต้เนินกรวด กรมอุทยานแห่งชาติ สัตว์ป่า และพันธุ์พืช พร้อมด้วยจังหวัดตากได้พัฒนาพื้นที่เป็นแหล่งท่องเที่ยว โดยการขุดท่อนไม้กลายเป็นหินจำนวน 7 ท่อน และตัดถนนเข้าไปในพื้นที่ ไม้บางท่อนมีความยาวมากกว่า 70 เมตร ถือเป็นแหล่งซากดึกดำบรรพ์พืชที่ใหญ่ที่สุดในประเทศไทย มีท่อนไม้กลายเป็นหินที่ถือว่าใหญ่ที่สุดในทวีปเอเชีย ท่อนไม้บางท่อนกรมทรัพยากรธรณีได้ตรวจพิสูจน์แล้วว่าเป็นไม้ยวนและไม้ตะคร้อ อย่างไรก็ตามยังมีท่อนไม้กลายเป็นหินอีกมากที่ยังไม่ได้รับการตรวจพิสูจน์

## อ้างอิง

หมวดหมู่:ภูมิศาสตร์ของจังหวัดตาก
หมวดหมู่:อำเภอบ้านตาก
จักรพรรดิเจิ้งเต๋อ

**จักรพรรดิเจิ้งเต๋อ** () มีพระปรมาภิไธยว่า **สมเด็จพระจักรพรรดิหมิงอู่จง** () (26 ตุลาคม 1491 – 20 เมษายน 1521) เป็นจักรพรรดิองค์ที่ 11 ของราชวงศ์หมิง ครองราชย์ตั้งแต่ปี 1505 ถึง 1521 พระองค์เป็นพระราชโอรสองค์โตของจักรพรรดิหงจื้อ เจ้าชายจู โฮ่วจ้าว ขึ้นครองราชย์เมื่อพระชนมายุเพียง 14 พรรษา พร้อมกับศักราชเจิ้งเต๋อ หมายถึง คุณธรรมอันชอบธรรม

ในช่วงทศวรรษที่ 1510 จักรพรรดิเจิ้งเต๋อได้นำทัพปราบปรามราชวงศ์หยวนเหนือ และต่อสู้กับกบฏที่ก่อการโดยเจ้าชายอันฮวา และเจ้าชายหนิง จักรพรรดิเจิ้งเต๋อขึ้นชื่อเรื่องพฤติกรรมดั่งเด็กน้อย ไร้เดียงสา มักเอาแต่ใจตัวเอง ทำให้ถูกหลิวจิ่น ขันทีคนโปรดเอาเปรียบฉวยโอกาสโดยใช้ความไว้วางพระทัยจากจักรพรรดิกอบโกยทรัพย์สินเงินทองจากราชสำนักไปมหาศาล จักรพรรดิมีการติดต่อทางการทูตกับรัฐบาลมะละกาหลายครั้งเพื่อแสดงความกังวลร่วมกันเกี่ยวกับโปรตุเกส ผู้ที่ราชวงศ์หมิงเผชิญหน้าทางทหารหลายครั้ง ในที่สุด พระองค์สวรรคตด้วยพระอาการติดเชื้อหลังจากพลัดตกจากเรือขณะมึนเมาลงสู่แม่น้ำเหลือง จักรพรรดิเจิ้งเต๋อไม่มีพระราชโอรสสืบราชบัลลังก์ และผู้สืบทอดราชบัลลังก์คือเจ้าชายจูโฮ่วโชง พระญาติชั้นแรกของพระองค์

## พระราชประวัติ
เจ้าชายจูโฮ่วจ้าวถูกสถาปนาเป็นรัชทายาทตั้งแต่ทรงพระเยาว์ ด้วยเหตุที่พระราชบิดาไม่รับนางสนม จึงไม่ต้องเผชิญกับการแก่งแย่งชิงบัลลังก์กับเจ้าชายพระองค์อื่น ๆ (เจ้าชายจูโฮ่วเว่ย พระอนุชาสิ้นพระชนม์ตั้งแต่ยังเป็นทารก) เจ้าชายได้รับการศึกษาอย่างถ่องแท้ในวรรณกรรมขงจื๊อ แสดงให้เห็นถึงความเป็นเลิศในด้านการศึกษา เสนาบดีทั้งหลายของจักรพรรดิหงจื้อต่างคาดหวังว่า เจ้าชายจูโฮ่วจ้าว จะกลายเป็นจักรพรรดิผู้ทรงคุณธรรมและเฉลียวฉลาดเช่นเดียวกับพระราชบิดา

## ในฐานะจักรพรรดิ
เจ้าชายจูโฮ่วจ้าวขึ้นครองราชย์เป็นจักรพรรดิเจิ้งเต๋อและอภิเษกกับจักรพรรดินีเซี่ยวจิ้งอี้เมื่อพระชนมายุ 14 พรรษา ต่างจากพระราชบิดา จักรพรรดิเจิ้งเต๋อไม่สนพระทัยต่อการปกครองและจักรพรรดินี และละเลยงานราชการส่วนใหญ่ จักรพรรดิเจิ้งเต๋อมักถูกวิพากษ์วิจารณ์ว่ากระทำการต่าง ๆ โดยไร้ความคิด ไร้เหตุผล และไร้ประโยชน์ พระองค์แสดงให้เห็นถึงความขาดความรับผิดชอบในหลายโอกาส

จักรพรรดิเจิ้งเต๋อใช้ชีวิตอย่างหรูหราฟุ่มเฟือยลุ่มหลงในกามารมณ์ เป็นที่เลื่องลือว่าพระองค์โปรดการเที่ยวชมหอนางโลม และยังให้สร้างพระตำหนักที่เรียกว่า เป้าฝาง (豹房) หรือพระตำหนักเสือดาว นอกพระราชวังต้องห้าม ในช่วงแรก สถานที่แห่งนี้ถูกใช้เป็นที่เลี้ยงสัตว์หายาก เช่น เสือและเสือดาว เพื่อความบันเทิง ต่อมาจึงถูกใช้เป็นที่พำนักของหญิงสาวสวยเพื่อความสำราญพระราชหฤทัยส่วนพระองค์ พระองค์ยังได้พบกับหวัง หมันถาง (王满堂) หนึ่งในสนมเอกที่พระองค์โปรดปรานที่เป้าฝาง ครั้งหนึ่ง พระองค์ถูกเสือทำร้ายระหว่างออกไปล่าเสือจนได้รับบาดเจ็บสาหัส ทำให้ไม่สามารถออกว่าราชการได้เป็นเวลา 1 เดือน

## สวรรคต
จักรพรรดิเจิ้งเต๋อสวรรคตในปี 20 เมษายน พ.ศ. 2064 เมื่อพระชนมายุได้ 29 พรรษา ก่อนที่พระองค์จะสวรรคต มีเรื่องเล่าว่าวันหนึ่งพระองค์เมาตกจากเรือและเกือบจมน้ำสวรรคตขณะล่องเรือในทะเลสาบในฤดูใบไม้ร่วงในปี พ.ศ. 2063 และการสวรรคตสืบเนื่องจากป่วยครั้งนี้ เนื่องจากพระองค์ไม่มีรัชทายาทสืบทอดราชบัลลังก์ จึงได้เลือกผู้สืบทอดจากพระญาติที่เป็นพระภาดา (ลูกพี่ลูกน้อง) ของพระองค์คือ "องค์ชายจูโฮ่วชง" ซึ่งเป็นพระโอรสของซิ่งอ๋อง พระปิตุลา (อา) ของจักรพรรดิเจิ้งเต๋อ เมื่อขึ้นครองราชย์จึงกลายเป็นที่รู้จักในนามจักรพรรดิเจียจิ้ง หลุมฝังพระบรมศพของพระองค์ตั้งอยู่ที่ คางหลิง ในสุสานหลวงราชวงศ์หมิง พระองค์ได้รับการถวายพระนามหลังสวรรคตว่า **จักรพรรดิอี้**

## พงศาวลี




## อ้างอิง

หมวดหมู่:บุคคลที่เกิดในปี พ.ศ. 2034
เจิ้งเต๋อ
เจิ้งเต๋อ, จักรพรรดิ
จักรพรรดิเจียจิ้ง

**จักรพรรดิเจียจิ้ง** () มีพระราชสมัญญานามว่า **จักรพรรดิหมิงซื่อจง** () (16 กันยายน พ.ศ. 2050 - 23 มกราคม พ.ศ. 2110) มีพระนามทางลัทธิเต๋าว่า **ว่านโซ่วตี้จวิน (万寿帝君)** หมายถึง "เทพเจ้าแห่งพรรษานิรันดร์" เป็นจักรพรรดิองค์ที่ 12 แห่งราชวงศ์หมิง ครองราชย์ระหว่างปี ค.ศ. 1521 ถึงปี ค.ศ. 1567 พระองค์สืบราชบัลลังก์ต่อจากจักรพรรดิเจิ้งเต๋อซึ่งเป็นพระราชภาดาของพระองค์

จักรพรรดิเจียจิ้งประสูติในฐานะพระราชภาดาของจักรพรรดิเจิ้งเต๋อที่ครองราชย์อยู่ ดังนั้นการขึ้นครองบัลลังก์ของพระองค์จึงไม่เป็นที่คาดหมาย แต่เมื่อจักรพรรดิเจิ้งเต๋อสวรรคตโดยไม่มีรัชทายาท ราชสำนักซึ่งนำโดยหยาง ถิงเหอ ราชเลขาและพระพันปีหลวงจาง จึงได้เลือกพระองค์เป็นจักรพรรดิองค์ใหม่

ตลอดรัชกาลของพระองค์ เป็นยุคแห่งความเจริญด้านศิลปะและศาสนา ทรงเน้นเรื่องศิลปะโดยเฉพาะเครื่องลายคราม และเรื่องศาสนาโดยเฉพาะลัทธิเต๋า โดยโปรดให้สร้างวิหารแห่งพระอาทิตย์ (日坛) ขึ้นทางทิศตะวันออกของปักกิ่ง  วิหารแห่งพระจันทร์ (月坛) ขึ้นทางทิศตะวันตก และวิหารแห่งโลก (地坛) ขึ้นทางทิศเหนือ และโปรดให้ทำการต่อเติมหอสักการะแผ่นดินและฟ้า (เทียนตี้ถัน) และให้เปลี่ยนชื่อเป็น "หอสักการะฟ้า" (เทียนถัน) แต่ทรงหลงงมงายอยู่กับพิธีกรรมและเรื่องราวทางไสยศาสตร์มาก จนในช่วงต้นรัชกาลพระองค์แทบไม่ทำอะไร นอกจากเฝ้าอยู่กับการสักการะดวงวิญญาณพระราชบิดา และพระราชมารดา จึงเปิดโอกาสให้พวกหมอผี นักหลอกลวงเข้ามาหาผลประโยชน์จนถึงเข้ามามีบทบาทในการบริหารบ้านเมือง

ในรัชกาลของพระองค์ มีมหาเสนาบดีอยู่ 2 คน คือ เหยียน ซง และเซี่ย หยุน ทั้ง 2 คนนี้แย่งชิงอำนาจกัน เป็นเซี่ย หยุน ที่ได้ครองอำนาจต่อจากเหยียน ซง ที่ทำบ้านเมืองตกต่ำ และพระองค์ไม่ทรงโปรด  ต่อมาเกิดแผ่นดินไหวครั้งที่รุนแรงที่สุดที่มณฑลส่านซี ในปี ค.ศ. 1556 ตรงกับปีที่ 35 ในรัชกาล มีผู้เสียชีวิตกว่า 800,000 คน ทั้งยังเกิดวาตภัยที่ปักกิ่ง และไฟไหม้ที่พระราชวังต้องห้าม เป็นเหตุให้ฟางฮองเฮาสิ้นพระชนม์ พระองค์พิโรธถอดเซี่ย หยุน ออกจากตำแหน่ง และสั่งประหารชีวิต จึงเป็นเหยียน ชง ที่กลับมามีอำนาจอีกครั้ง

จักรพรรดิเจียจิ้งสวรรคตในปี ค.ศ. 1567 ขณะพระชนม์ได้ 60 พรรษา ทรงครองราชย์นานถึง 45 ปี ยาวนานเป็นอันดับสองของราชวงศ์หมิง  องค์ชายจูไฉ่หู พระราชโอรสจึงขึ้นครองราชย์เป็น จักรพรรดิหลงชิ่ง

## พระบรมวงศานุวงศ์
* พระราชบิดา
**จักรพรรดิเสี้ยนรุ่ยจง
* พระราชมารดา
**จักรพรรดินีฉือเซี่ยวเซี่ยน สกุลเจียง
thumb|187x187px|จักรพรรดินีเซี่ยวเจี๋ยซู่
thumb|187x187px|จักรพรรดินีเซี่ยวเค่อ
*พระอัครมเหสี
** จักรพรรดินีเซี่ยวเจี๋ยซู่ สกุลเฉิน
** จักรพรรดินีจางชีเจี่ย สกุลจาง
** จักรพรรดินีเซี่ยวเลี่ย สกุลฟาง
* พระมเหสี
** จวงซุ่นหวงกุ้ยเฟย สกุลเฉิน
** ตวนเหอหวงกุ้ยเฟย สกุลหวัง
** หรงอันหวงกุ้ยเฟย สกุลเยวี่ยน
* พระราชเทวี
** ฮุ่ยเฟย สกุลหวัง
** หรงชูคังเฟย สกุลตู้ (จักรพรรดินีเซี่ยวเค่อ)

## พงศาวลี




## ดูเพิ่ม
* กบฏวังเหรินหยิน

## อ้างอิง

เจียจิ้ง
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
นางมารสวมปราด้า

**นางมารสวมปราด้า** () เป็นภาพยนตร์แนวตลก/ดราม่า ของประเทศสหรัฐอเมริกา ที่ออกแพร่ภาพในปี พ.ศ. 2549 และถูกนำเข้ามาฉายในประเทศไทยในปีเดียวกัน ดัดแปลงมาจากบทประพันธ์ The Devil Wears Prada ของ ลอเรน ไวส์เบอร์เกอร์ ซึ่งได้รับความนิยมเป็นอย่างมากในกลุ่มผู้อ่านทั่วโลก จากเนื้อหาที่เปิดเผยเรื่องราวการทำงานในวงการแฟชั่น ชีวิตและปัญหาของคนหนุ่มสาวที่อยู่ในวงการนั้นๆ ตลอดจนมุมมองและแนวคิดอย่างคนใน ซึ่งคนทั่วๆ ไปอาจไม่เคยได้สัมผัส

ภาพยนตร์เรื่องนี้ได้มีการดัดแปลงเนื้อหาบางส่วน โดยใช้มุมมองและความคิดเห็นจากทั้งโปรดิวเซอร์ ผู้กำกับการแสดง รวมทั้งนักแสดงหลัก จึงมีความแตกต่างจากบทประพันธ์ดั้งเดิมอยู่ในบางจุด

นอกจากนี้ จุดเด่นของ**นางมารสวมปราด้า**ในภาคภาพยนตร์ ยังอยู่ที่บรรดาเสื้อผ้า รองเท้า และเครื่องประดับที่ได้รับการสนับสนุนจากเหล่าดีไซน์เนอร์จากแบรนด์ชั้นนำทั่วโลก รวมถึงการปรากฏตัวเป็นนักแสดงรับเชิญในหลายๆ ส่วนของภาพยนตร์ ของผู้มีชื่อเสียงในวงการแฟชั่น เช่น วาเลนติโน่ การาวานี่, จีเซลล์ บุนด์เซล, ไฮดี้ คลุม หรือแม้แต่เจ้าของบทประพันธ์อย่าง ลอเรน ไวส์เบอร์เกอร์เอง

## เนื้อเรื่อง
แอนเดรีย แซคส์ เป็นเหมือนนักศึกษาจบใหม่ทั่วไป ที่ต้องออกตระเวนสมัครงานไปตามที่ต่างๆ เนื่องจากแอนเดรียมีความฝันอยากทำงานเป็นนักหนังสือพิมพ์ เธอจึงส่งจดหมายสมัครงานไปยังสำนักพิมพ์ต่างๆ หลายแห่ง แต่โชคร้ายที่ไม่มีแห่งใดตอบรับเธอกลับมาเลย

วันหนึ่ง แอนเดรียก็ได้รับแจ้งเรียกตัวเข้ารับการสอบสัมภาษณ์จากสำนักพิมพ์ยักษ์ใหญ่ *อีเลียส คลาร์กส* ซึ่งเป็นเจ้าของนิตยสารและวารสารขายดีหลายฉบับ แอนเดรียตื่นเต้นเป็นอย่างมาก แต่เมื่อเธอไปถึง ก็ได้พบว่างานที่ถูกเรียกมาสัมภาษณ์นั้น เป็นตำแหน่งงานผู้ช่วยของ*มิแรนด้า พรีสท์ลี่* บรรณาธิการบริหารของนิตยสารแฟชั่นอันดับ 1 อย่างรันเวย์ ซึ่งได้ชื่อว่าเป็นตำแหน่งที่หญิงสาวนับล้านคนยอมทำทุกอย่างเพื่อให้ได้มา แอนเดรียซึ่งไม่เคยสนใจในเรื่องแฟชั่นมาก่อน ถึงกับหมดหวังที่จะผ่านการสอบสัมภาษณ์ แต่ทว่าความแตกต่าง ไม่เหมือนใครของเธอ กลับทำให้มิแรนด้าสนใจ และตกลงรับเธอเข้าทำงาน

แอนเดรียดีใจที่ได้งาน แต่แล้วเธอก็ได้รู้ว่าฝันร้ายเพิ่งจะเริ่มขึ้นเท่านั้น เมื่อตำแหน่งงานผู้ช่วยนี้ ทำให้เธอแทบจะไม่มีเวลาเป็นของตนเอง นอกจากนี้เธอยังต้องคอยทำงานทุกอย่างที่มิแรนด้าส่งมาให้ ไม่ว่างานนั้นจะเกี่ยวกับงาน หรือเรื่องส่วนตัวของมิแรนด้า 

อย่างไรก็ตาม แอนเดรียได้เรียนรู้ว่า การทำงานในวงการแฟชั่นนั้น แม้ภายนอกจะดูสวยงาม เลิศหรู แต่เพื่อให้ได้มาซึ่งสิ่งเหล่านี้ กลุ่มคนที่ทำงานอยู่เบื้องหลัง ล้วนแต่ต้องใช้ความพยายาม และความทุ่มเทอย่างเต็มที่ เพื่อให้ได้ผลงานที่มีคุณภาพ เป็นที่ยอมรับออกมา ความร้ายกาจ ความเข้มงวด ความจุกจิกจู้จี้ และเอาแต่ใจจนดูเหมือนไร้เหตุผลของมิแรนด้า กลับเป็นส่วนประกอบสำคัญที่ทำให้นิตยสารอย่างรันเวย์ ยังคงครองความนิยมเป็นอันดับ 1 อยู่ได้ 

แต่แอนเดรียจะทำอย่างไร เมื่องานในวงการแฟชั่น ไม่ได้ต้องการแค่คนตั้งใจทำงานเพียงอย่างเดียว แต่ต้องมีทั้งความทุ่มเท และจิตใจที่มุ่งมั่นและรักในงานแฟชั่นอย่างจริงจัง

## ตัวละคร
* แอนเดรีย แซคส์ - แอนน์ แฮททาเวย์ 
* มิแรนด้า พรีสท์ลี่ - เมอรีล สตรีป 
* เอมิลี่ ชาร์ลสตัน - เอมิลี่ บลันท์ 
* ไนเจล - สแตนลีย์ ทุชชี

## แหล่งข้อมูลอื่น
* Siamzone - นางมารสวมปราด้า
* 

หมวดหมู่:ภาพยนตร์อเมริกันที่ออกฉายในปี พ.ศ. 2549
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่ถ่ายทำในปารีส
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในปารีส
หมวดหมู่:โว้ก (นิตยสาร)
เหรียญปราบฮ่อ

**เหรียญปราบฮ่อ** เป็นสร้างในสมัยพระบาทสมเด็จพระจุลจอมเกล้าเจ้าอยู่หัว ใช้อักษรย่อ ร.ป.ฮ. โปรดเกล้าฯ เป็นเหรียญราชอิสริยาภรณ์ขึ้นเพื่อเป็นบำเหน็จความดีความชอบแก่ผู้ไปราชการสงครามปราบฮ่อเมื่อปีพ.ศ. 2427

## ลักษณะ
เป็นเหรียญเงินรูปกลม  ด้านหน้าเป็นพระบรมฉายาลักษณ์พระบาทสมเด็จพระเจ้าอยู่หัว พระพักตร์เสี้ยว ผินพระพักตร์ไปทางซ้าย มีพวงมาลัยรองรับ  เบื้องบนเป็นแถวอักษรตามแนวขอบเหรียญเป็นข้อความ "จุฬาลงกรณ บรมราชาธิราช"  ด้านหลังเป็นรูปพระสยามเทวาธิราชทรงช้างถือพระแสงของ้าว มีควาญอยู่ท้ายช้างคนหนึ่ง  รองรับด้วยกลุ่มแพรแถบ  เบื้องบนของรูปนั้นมีอักษรตามแนวขอบเหรียญเป็นข้อความ "ปราบฮ่อ ๑๒๓๙ ๑๒๔๗ ๑๒๔๙" เหรียญนี้ใช้ห้อยกับแพรแถบสีดำริมสีเหลือง ขนาดกว้าง 2.5 เซนติเมตร ที่แพรแถบประดับเข็มบอกปีจุลศักราชที่มีการปราบฮ่อ ได้แก่ "๑๒๓๙" (พ.ศ. 2420) "๑๒๔๗" (พ.ศ. 2428) และ "๑๒๔๙" (พ.ศ. 2430) ใช้ประดับที่อกเสื้อเบื้องซ้าย เข็มปีจุลศักราชที่ประดับบนแพรแถบจะประดับให้สำหรับผู้ที่ไปราชการสงครามปราบฮ่อแต่ละคราว ๆ ไป เหรียญนี้ไม่มีการกำหนดอัตราการพระราชทาน ผู้ได้รับพระราชทานเหรียญนี้จะไม่ได้รับประกาศนียบัตรกำกับ แต่จะได้รับการประกาศชื่อลงในราชกิจจานุเบกษา  ปัจจุบันเหรียญนี้พ้นสมัยการพระราชทานแล้ว

## การผลิตเหรียญ
รัฐบาลสยามได้ว่าจ้างให้บริษัทบีกริมแอนด์โกผลิตเหรียญปราบฮ่อที่ประเทศเยอรมนี โดยมีจำนวนผลิตเพียง 500 เหรียญ เมื่อปี พ.ศ. 2436 และได้จัดส่งมายังประเทศสยามในปีถัดมา และได้เริ่มพระราชทานแจกเป็นระยะ ๆ โดยเริ่มพระราชทานครั้งแรกเมื่อวันที่ 21 กันยายน พ.ศ. 2441 จำนวน 49 คน

## อ้างอิง

หมวดหมู่:เครื่องอิสริยาภรณ์สำหรับทหาร
เหรินจง

**เหรินจง** (仁宗) อาจหมายถึง
* จักรพรรดิซ่งเหรินจงแห่งราชวงศ์ซ่ง (ค.ศ. 1022–1063)
* จักรพรรดิเซี่ยเหรินจงแห่งราชวงศ์เซี่ยตะวันตก (ค.ศ. 1139–1193)
* จักรพรรดิเหลียวเหรินจงแห่งราชวงศ์เหลียวตะวันตก (ค.ศ. 1150–1164)
* จักรพรรดิยฺเหวียนเหรินจงแห่งราชวงศ์ยฺเหวียน (ค.ศ. 1311–1320)
* จักรพรรดิหงซีแห่งราชวงศ์หมิง (ค.ศ. 1424–1425)
* จักรพรรดิเจียชิ่งแห่งราชวงศ์ชิง (ค.ศ. 1796–1820)

## ดูเพิ่ม
* พระเจ้าอินจง กษัตริย์เกาหลี

หมวดหมู่:จักรพรรดิจีน
วาเนสซา ฮัดเจนส์

**วาเนสซา แอนน์ ฮัดเจนส์** () เป็นนักแสดงและนักร้องชาวอเมริกัน เกิดเมื่อวันที่ 14 ธันวาคม ค.ศ. 1988 เธอมีผลงานครั้งแรกในปี ค.ศ. 2003 กับภาพยนตร์ฮอลลีวู้ดเรื่อง  *Thirteen* และ *Thunderbirds* เธอประสบความสำหรับอย่างสูงจากบท แกบเรียลล่า มอนเทซ ในภาพยนตร์วัยรุ่นของค่าย ดิสนีย์เรื่อง *[[มือถือไมค์ หัวใจปิ๊งรัก]]*() ในปี ค.ศ. 2006

เธอเริ่มต้นอาชีพการเป็นนักร้องในปี ค.ศ. 2006 กับอัลบั้มแรก *V* และอัลบั้มที่สอง *Identified* ในปี ค.ศ. 2008

## ผลงานด้านดนตรี

;สตูดิโออัลบั้ม
* 2006: *V*
* 2008: *Identified*

;อัลบั้มเพลงประกอบภาพยนตร์
* 2006: *High School Musical*
* 2007: *High School Musical 2 *
* 2008: *High School Musical 3: Senior Year *
* 2009: *Bandslam*
* 2010: "High School Musical 4: East Meets West "
;ทัวร์คอนเสิร์ต
* 2006/2007: *High School Musical: The Concert*
* 2008: *Identified Summer Tour*

## ผลงานด้านการแสดง

## อ้างอิง

หมวดหมู่:นักร้องอเมริกัน
หมวดหมู่:นักแสดงดิสนีย์
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายจีน
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายฟิลิปปินส์
หมวดหมู่:ชาวอเมริกันเชื้อสายสเปน
หมวดหมู่:นักร้องเด็กชาวอเมริกัน
หมวดหมู่:บุคคลจากรัฐแคลิฟอร์เนีย
หมวดหมู่:นักแสดงหญิงชาวอเมริกันเชื้อสายจีน
เตียวกิ๋น

**เตียวกิ๋น** (เสียชีวิต ค.ศ. 184) มีชื่อในภาษาจีนกลางว่า **จาง จฺวิน** () เป็นขุนนางชาวจีนในช่วงปลายยุคราชวงศ์ฮั่นตะวันออก (東漢 *ตงฮั่น*) ดำรงตำแหน่งเจ้าหน้าที่มหาดเล็กกลาง (郎中 *หลางจง*) และเลื่อนขึ้นเป็นขุนนางมหาดเล็ก (侍中 *ชื่อจง*) เตียวกิ๋นถวายฎีกาทูลเสนอพระเจ้าเลนเต้ (漢靈帝 *ฮั่นหลิงตี้*) ให้ประหารชีวิตขันทีกลุ่มสิบเสียงสี (十常侍 *ฉือฉางชื่อ*) แต่พระเจ้าเลนเต้ทรงไม่ยอมรับฎีกา ภายหลังเตียวกิ๋นถูกขันทีกลุ่มสิบเสียงสีใส่ความด้วยข้อหาเท็จ เตียวกิ๋นจึงต้องโทษขังคุกและถูกทรมานจนเสียชีวิตในคุกนั้น

## ประวัติ
เตียวกิ๋นเป็นชาวเมืองจงชาน (中山郡 *จงชานจฺวิ้น*) ในมณฑลกิจิ๋ว (冀州 *จี้โจว*) ซึ่งปัจจุบันคือนครติ้งโจว (定州市 *ติ้งโจวชื่อ*) มณฑลเหอเป่ย์ (河北)

เมื่อ ค.ศ. 184 ในรัชสมัยพระเจ้าเลนเต้ (漢靈帝 *ฮั่นหลิงตี้*) กบฏโพกผ้าเหลืองก่อการขึ้น ปล้นชิงและสร้างความวุ่นวายในหลายมณฑล เตียวกิ๋นถวายฎีกาต่อราชสำนัก กล่าวโทษว่าขันทีกลุ่มสิบเสียงสี (十常侍 *ฉือฉางชื่อ*) เป็นต้นเหตุที่ทำให้กบฏโพกผ้าเหลืองก่อการขึ้น โดยชี้ให้เห็นว่าการที่ขันทีกลุ่มสิบเสียงสีปล่อยให้ญาติและบริวารในพื้นที่ต่าง ๆ ใช้อำนาจในทางมิชอบ ทำให้ราษฎรไม่มีทางเลือก จำต้องเข้าร่วมการก่อกบฏ เตียวกิ๋นเสนอให้ประหารชีวิตขันทีกลุ่มสิบเสียงสีและนำศีรษะไปวางประจานที่ชานนครหลวงลกเอี๋ยง (洛陽 *ลั่วหยาง*) ด้านใต้เพื่อขอขมาต่อแผ่นดิน แล้วส่งผู้แทนพระองค์ไปประกาศข่าวเรื่องการประหารชีวิตขันทีกลุ่มสิบเสียงสีให้ทั่วทุกที่ เชื่อว่าหากทำเช่นนี้ก็จะสามารถสยบความวุ่นวายได้โดยไม่ต้องใช้กำลังทหาร

พระเจ้าเลนเต้ทรงนำฎีกาของเตียวกิ๋นให้เหล่าขันทีกลุ่มสิบเสียงสีอ่าน เหล่าขันทีอ่านแล้วจึงรีบถอดหมวกและรองเท้า แล้วคุกเข่าทูลขอพระราชทานอภัยโทษ พร้อมทูลเสนอให้นำตัวพวกตนไปขังคุกในนครหลวงลกเอี๋ยง และพวกตนยินดีถวายทรัพย์สินส่วนตัวเพื่อใช้เป็นทุนในการปราบกบฏโพกผ้าเหลือง พระเจ้าเลนเต้ทรงไม่เอาผิดเหล่าขันทีกลุ่มสิบเสียงสี พระองค์กลับกริ้วเตียวกิ๋นและตรัสว่า "คนผู้นี้ช่างโอหังนัก สิบเสียงสีจะไม่มีคนดีเลยสักคนเชียวหรือ" หลังจากนั้นเตียวกิ๋นก็ยังคงถวายฎีกาที่มีเนื้อความเช่นเดิมอีกหลายครั้ง แต่พระเจ้าเลนเต้ก็ไม่ทรงตอบรับฎีกาทุกฉบับ 

ในช่วงเวลานั้น พระเจ้าเลนเต้มีรับสั่งให้เสนาบดีตุลาการ (廷尉 *ถิงเว่ย์*) และขุนนางตรวจสอบ (御史 *ยฺวี่ฉื่อ*) ดำเนินการสอบสวนเหล่าคนที่เป็นลูกศิษย์ของเตียวก๊ก (張角 *จาง เจฺว๋*) ผู้นำของกบฏโพกผ้าเหลือง เตียวเหยียง (張讓 *จาง ร่าง*) และขันทีกลุ่มสิบเสียงสีคนอื่น ๆ ลอบสั่งให้ขุนนางตรวจสอบใส่ร้ายเตียวกิ๋นว่าเป็นหนึ่งในสาวกของเตียวก๊ก เป็นเหตุให้เตียวกิ๋นถูกจับกุม แล้วถูกทรมานจนเสียชีวิตในคุก

## ในนวนิยาย ''สามก๊ก''
เตียวกิ๋นปรากฏเป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) โดยถูกกล่าวถึงในตอนที่ 2 ของนวนิยายซึ่งเล่าว่า เมื่อเล่าปี่ (劉備 *หลิว เป้ย์*) และคนอื่น ๆ เข้าร่วมในการปราบกบฏโพกผ้าเหลืองแต่กลับไม่ได้รับบำเหน็จรางวัลใด ๆ ตอบแทนความดีความชอบ เตียวกิ๋นได้ยินเรื่องนี้จากเล่าปี่จึงเข้าเฝ้าพระเจ้าเลนเต้ แล้วทูลเสนอให้ประหารชีวิตขันทีกลุ่มสิบเสียงสีและพระราชทานบำเหน็จรางวัลแก่เหล่าคนที่มีความดีความชอบในการปราบกบฏโพกผ้าเหลือง เหล่าขันทีในกลุ่มสิบเสียงจึงทูลพระเจ้าเลนเต้ว่า "เตียวกิ๋นหลอกลวงฝ่าบาท" พระเจ้าเลนเต้ทรงเชื่อเหล่าขันทีจึงมีรับสั่งให้ทหารไล่เตียวกิ๋นออกไป

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:บุคคลที่เกิดในคริสต์ศตวรรษที่ 2

หมวดหมู่:ข้าราชการในช่วงปลายราชวงศ์ฮั่น
จักรพรรดิเทียนฉี่

**พระจักรพรรดิเทียนฉี่** (23 ธันวาคม ค.ศ. 1605 – 30 กันยายน ค.ศ. 1627) ประสูติเมื่อวันที่ 23 ธันวาคม ค.ศ. 1605 (พ.ศ. 2118) เป็นพระราชโอรสในจักรพรรดิไท่ชาง เมื่อพระราชบิดาสวรรคตลงในปี ค.ศ. 1620 (พ.ศ. 2163) องค์ชายจูหยูเจียวที่เป็นรัชทายาท ชันษา 15 พรรษาจึงขึ้นครองราชย์เป็น จักรพรรดิเทียนฉี่ ตลอด 7 ปีในรัชกาลมีกบฏเกิดขึ้นหลายครั้ง

## พระราชประวัติ
**จักรพรรดิเทียนฉี่ หรือ พระเจ้าซีจง** มีพระนามเดิมว่า องค์ชายจูโหยวเซี่ยว (朱由校) มีแม่นมที่ทรงพึ่งพาอาศัยคือนางเค่อซื่อ นางเคอซื่อได้ผูกสัมพัน ตุ้ยสือ (คู่สามีภรรยาที่เป็นขันที่กับนางสนม) กับขันทีนามว่าเว่ยจงเสียน ทรงได้รับการอภิบาลจากซวนอี้ไท่เฟย์ เมื่อพระเจ้าหมิงกวงจง ขึ้นครองราชย์ ได้สถาปนาองค์ชายจูโหยวเซี่ยวเป็นเจ้าชายรัชทายาท เมื่อพระเจ้าหมิงกวงจงสวรรคต เจ้าชายจูโหยวเซี่ยวจึงขึ้นครองราชย์มีพระนามว่าจักรพรรดิหมิงซีจง (明熹宗) หรือมักถูกเรียกว่า จักรพรรดิเทียนฉี่ (天啟帝) หลังขึ้นครองราชย์นางเค่อซื่อก็รุ่งเรืองตามไปด้วย ส่วนขันทีเว่ยจงเสียนก็กลายเป็นขันทีคนสนิทจักรพรรดิและเป็นผู้กุมอำนาจการทหารและการปกครอง เนื่องจากพระเจ้าซีจงมักหมกมุ่นอยู่กับงานช่างไม้ ในทุก ๆ วันเขาลงมือสร้างสิ่งปลูกสร้างเองเป็นงานอดิเรก สร้างเสร็จแล้วทิ้งและสร้างใหม่ ขันทีเว่ยจงเสียนจึงมีอำนาจสูงสุดควบคุมขุนนางทั้งในและนอกราชสำนักอย่างเบ็ดเสร็จ นำมาสู่ความเสื่อมอย่างสูงสุดของราชวงศ์หมิง

## พระราชกรณีกิจ
[thumb|ถ้วยชาที่มีชื่อศักราชของจักรพรรดิเทียนฉี่ ปัจจุบันอยู่ในพิพิธภัณฑ์แห่งหนึ่งใน[โตเกียว]]

## เสด็จสวรรคต
จักรพรรดิเทียนฉี่สวรรคตในปี ค.ศ. 1627 (พ.ศ. 2170) ขณะพระชนม์เพียง 22 พรรษา องค์ชายจูหยูเจี้ยน พระราชอนุชาจึงขึ้นครองราชย์เป็นจักรพรรดิฉงเจิน โดยในรัชกาลของจักรพรรดิฉงเจินนี้ ราชวงศ์หมิงต้องล่มสลายลงเพราะพ่ายแพ้แก่กองทัพแมนจู และองค์จักรพรรดิทรงทำอัตวินิบาตกรรม (ปลงพระชนม์เอง) เมื่อ ค.ศ. 1644 (พ.ศ. 2187) ขณะพระชนม์เพียง 33 พรรษา

## พระบรมวงศานุวงศ์
* พระราชบิดา: จักรพรรดิไท่ชาง
* พระราชมารดา: จักรพรรดินีเซี่ยวเหอ พระพันปีหลวง จากสกุลหวัง (王)
* พระอัครมเหสี
**จักรพรรดินีเซี่ยวอายเจ๋อ จากสกุลจาง (张) 
* พระมเหสี (皇贵妃)
** พระมเหสีฮุ่ย (慧皇贵妃) จากสกุลฟ่าน (范) 
** พระมเหสีหรง (容皇贵妃) จากสกุลเริ่น (任) 
* พระอัครชายา (妃)
** พระอัครชายาอวี้ (裕妃) จากสกุลจาง (张) ภายหลังถูกถอดพระอิสริยยศ
** พระอัครชายาเหลียง (良妃) จากสกุลหวัง (王)
** พระอัครชายาเฉิง (成妃) จากสกุลหลี่ (李) 
** พระอัครชายาฉุน (純妃) จากสกุลต้วน (段)
*พระสนมขั้นกุ้ยเหริน (贵人)
** พระสนมเฝิง (馮贵人)
** พระสนมหู (胡貴人)

* พระราชโอรส

* พระราชธิดา 

## พระสาทิสลักษณ์ที่ยังคงเหลืออยู่

ไฟล์::明熹宗.jpg|
ไฟล์:TianqiEmperor.jpeg|

## อ้างอิง

 "Wanli Daily Life Notes": "ในวันนี้ ข้าพเจ้าขอเสนอชื่อพระราชโอรสองค์แรกของเจ้าชายรัชทายาทด้วยความเคารพ โดยมีคำว่า "Xiao" "โรงเรียน" หมายถึง Juxiaoqie
## บรรณานุกรม
* ประวัติศาสตร์จีนฉบับย่อ, เว่ยจงเสียนรวบอำนาจไว้ในมือแต่เพียงผู้เดียว, สำนักพิมพ์มติชน, 2556, หลีเฉวียน ผู้เขียน, เขมณัฏฐ์ ทรัพย์เกษมชัย ผู้แปล

หมวดหมู่:บุคคลที่เกิดในปี พ.ศ. 2148
เทียนฉี่
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
รายชื่อจุดข้ามแม่น้ำเจ้าพระยา

รายชื่อสะพานข้ามหรืออุโมงค์ลอดแม่น้ำเจ้าพระยา เรียงลำดับจากเหนือน้ำไปท้ายน้ำ

## รายชื่อ

หมวดหมู่:สะพานในประเทศไทย

เจ้าพระยา
มือถือไมค์ หัวใจปิ๊งรัก 3

***มือถือไมค์ หัวใจปิ๊งรัก 3*** () เป็นภาพยนตร์ภาคที่ 3 ในภาพยนตร์ชุด *[[High School Musical|มือถือไมค์ หัวใจปิ๊งรัก]]* และเป็นภาคแรกที่ออกฉายในโรงภาพยนตร์ โดยเข้าฉายครั้งแรกเมื่อวันที่ 24 ตุลาคม พ.ศ. 2551 ในประเทศสหรัฐอเมริกา โดยมี เคนนี่ ออร์เทก้า เป็นผู้กำกับเหมือนทั้ง 2 ภาคที่ผ่านมา รวมทั้งนักแสดงนำทั้ง 6 คนด้วย

ภาคล่าสุดของซีรีส์ *[[มือถือไมค์ หัวใจปิ๊งรัก]]* ยังเป็นเรื่องราวของทรอยและกาเบรียลลา หลังจากที่ทั้งสองคนต้องฟันฝ่าอุปสรรคต่างๆมาด้วยกัน โดยชีวิตในวัยมัธยมนั้นกำลังจะสิ้นสุดลง รวมถึงเพื่อนๆในทีม *ไวลด์แคตส์* ละครเวทีมิวสิกเคิลประจำฤดูใบไม้ผลิ และความกลัวที่มีต่ออนาคตของพวกเขา 

ตัวภาพยนตร์ได้รับคำวิจารณ์ในเชิงบวกลบปนกันไป หลังจากเข้าฉายไป 3 วัน สามารถทำรายได้กว่า 42 ล้านดอลล่าร์ในทวีปอเมริกาเหนือ และอีกกว่า 40 ล้านดอลล่าร์ในต่างประเทศ โดยสามารถทำลายสถิติรายรับสูงสุดสำหรับภาพยนตร์มิวสิกเคิลที่ออกฉายในช่วงสุดสัปดาห์

## อ้างอิง

3
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในรัฐนิวเม็กซิโก
หมวดหมู่:ภาพยนตร์ที่ถ่ายทำในรัฐยูทาห์
หมวดหมู่:ภาพยนตร์โดยวอลต์ดิสนีย์พิกเชอส์
โพลีเอมีน

[thumb|[พูเตรสซิน]]
[thumb|[คาดาเวอรีน]]
[thumb|[สเปอร์มิดีน]]
[thumb|[สเปอร์มีน]]
**โพลีเอมีน**เป็นสารอินทรีย์ที่มีหมู่เอมีนตั้งแต่สองกลุ่มขึ้นไป สารกลุ่มนี้รวมถึงสารสังเคราะห์หลายอย่างที่เป็นวัตถุดิบสำคัญสำหรับอุตสาหกรรมเคมี เช่น ethylene diamine H2N-CH2-CH2-NH2 1,3-diaminopropane H2N- (CH2) 3-NH2 และ hexamethylenediamine H2N- (CH2) 6-NH2 และสารอีกหลายชนิดที่มีบทบาทสำคัญในเซลล์ยูแคริโอตและโพรแคริโอต เช่น ไดอะมิโน โพรเพน พูเตรสซิน (H2N- (CH2) 4-NH2) สเปอร์มิดีน (H2N- ((CH2) 4-NH-) 2-H) สเปอร์มีน (H2N- ((CH2) 4-NH-) 3-H) สังเคราะห์ขึ้นมาจากกรดอะมิโนโดยตัดหมู่คาร์บอกซิลออกไป โพลีเอมีนที่มีโครงสร้างเป็นวงที่เป็นที่รู้จักคือ Cyclen ส่วน Polyethylene amine เป็นโพลีเมอร์ที่มีโมโนเมอร์เป็น aziridine
## การทำงาน
ผลกระทบทางด้านสรีรวิทยาที่สำคัญ ได้แก่
* กระตุ้นการเจริญเติบโตและการกำหนดพัฒนา
* ส่งเสริมการงอกของเมล็ดกระตุ้นการเจริญเติบโตของยอดต้นอ่อน
* ส่งเสริมการออกดอก โดยเป็นสารตั้งต้นของสารกลุ่มเอไมด์ที่มีการสังเคราะห์มากและขนส่งไปยังตาดอกเมื่อพืชพร้อมจะออกดอก
* การทนทานต่อความเครียด โพลีเอมีนมีบทบาทสำคัญในการตอบสนองต่อภาวะเครียดต่างๆ เช่น ขาดธาตุอาหาร สภาวะกรด ความหนาวเย็น
* การชะลอการชรา โพลีเอมีนมีผลในการชะลอการชราที่ถูกชักนำโดยความมืด โดยลดการสูญเสียคลอโรฟิลล์ 
## การสังเคราะห์โพลีเอมีนสายตรง
### พูเตรสซิน
พูเตรสซินถูกสังเคราะห์ด้วยกระบวนการทางชีวภาพผ่านทางสองวิถีที่แตกต่างกันคือ
* arginine จะถูกเปลี่ยนเป็น agmatine ด้วยเอนไซม์ arginine decarboxylase (ADC) ; แล้วเปลี่ยน agmatine เป็น carbamilputrescine โดย hydroxylase imino agmatine (AIH) สุดท้าย carbamilputrescine จะถูกเปลี่ยนเป็น พูเตรสซิน
* arginine ถูกเปลี่ยนเป็น arginine ornithine ornithine จากนั้นจะถูกเปลี่ยนเป็นพูเตรสซินโดย ornithine decarboxylase (ODC)
### Cadaverine
Cadaverine ถูกสังเคราะห์จาก lysine ด้วยเอนไซม์ lysine decarboxylase (LDC).
### สเปอร์มิดีนและสเปอร์มีน
สเปอร์มิดีนถูกสังเคราะห์จากพูเตรสซินโดยใช้หมู่aminopropylic จาก decarboxylated S-adenosyl-L-methionine (SAMด้วยเอนไซม์spermidine synthase

สเปอร์มีนถูกสังเคราะห์จากปฏิกิริยาของสเปอร์มิดีนกับ SAM ด้วยเอนไซม์ spermine synthase
## อ้างอิง
* สัมฤทธิ์ เฟื่องจันทร์. 2544. สรีรวิทยาการพัฒนาการของพืช. กรุงเทพฯ: คลังนานาวิทยา
## แหล่งข้อมูลอื่น
* Polyamines in cell cycle proliferation and cell death 

* Ornithine Decarboxylase: Expression and regulation in rat brain and in transgenic mice, 2002, Pekka Kilpelainen, Department of Biochemistry, University of Oulu.  Extensive review of literature through 2001 on polyamine structure, properties, metabolism in mammals, and physiological and pathophysiological roles (See article Table of Contents) 

หมวดหมู่:ฮอร์โมนพืช
จักรพรรดิถังเต๋อจง

**สมเด็จพระจักรพรรดิถังเต๋อจง** (, ค.ศ. 779-805) เป็นจักรพรรดิของ ราชวงศ์ถัง และโอรสองค์โตของ จักรพรรดิถังไต้จง รัชสมัย 26 ปีของพระองค์เป็นรัชสมัยที่ยาวนานที่สุดเป็นอันดับที่ 3 ของราชวงศ์ (เป็นรองเพียง จักรพรรดิถังเสฺวียนจง และ จักรพรรดิถังเกาจง) จักรพรรดิถังเต๋อจงเริ่มต้นจากการเป็นจักรพรรดิที่ขยันและประหยัดและพยายามปฏิรูปการคลังของรัฐบาลด้วยการออกกฎหมายภาษีใหม่ ความพยายามของพระองค์ที่จะทำลายขุนศึกท้องถิ่นที่ทรงพลัง อย่างไรก็ตาม จากการจัดการที่ผิดพลาดส่งผลให้เกิดการกบฏจำนวนมากที่เกือบจะทำลายพระองค์และราชวงศ์ถัง หลังจากเหตุการณ์เหล่านั้น พระองค์ปฏิบัติต่อผู้ว่าการท้องถิ่นด้วยความระมัดระวัง ทำให้ขุนศึกไม่ถูกตรวจสอบ และความไว้วางใจของพระองค์ต่อเหล่า ขันที ทำให้อำนาจของขันทีเพิ่มขึ้นอย่างมาก พระองค์ยังเป็นที่รู้จักในเรื่องความหวาดระแวงของพระองค์เกี่ยวกับอำนาจของเหล่าขุนนาง และในปลายรัชสมัยของพระองค์ พระองค์มิได้ให้อำนาจอัครมหาเสนาบดีของพระองค์มากนัก

## พระบรมวงศานุวงศ์
* พระราชบิดา : จักรพรรดิถังไต้จง
* พระราชมารดา : จักรพรรดินีรุ่ยเจิน สกุลเสิ่น
* พระอัครมเหสี 
** จักรพรรดินีเจาเต๋อ สกุลหวัง
* พระมเหสีและพระสนม
** ฮุ่ยเฟย สกุลจ้าว
** ชงหรง สกุลอู่
** ชิวหรง สกุลโหมว
* พระโอรส
** จักรพรรดิถังชุนจง หลี่สง

เต๋อจง
ปาตรียาอามาดา

เพลงชาติโมซัมบิกในปัจจุบันมีชื่อว่า ***ปาตรียาอามาดา*** () ประพันธ์เนื้อร้องและทำนองโดยฌุสตีนู ซีเกาลานือ ชือมานือ (Justino Sigaulane Chemane) เริ่มใช้มาตั้งแต่ พ.ศ. 2545 เพื่อแทนที่เพลง "วีวา วีวาอาเฟรลีมู" () ซึ่งเป็นเพลงชาติโมซัมบิกสมัยที่ปกครองด้วยรัฐพรรคการเมืองเดียว ภายใต้การนำของพรรคแนวร่วมปลดปล่อยโมซัมบิก ()

## เนื้อร้อง

## ดูเพิ่ม
* อีนูดาเฟรลีมู
* ตราแผ่นดินของโมซัมบิก

## หมายเหตุ

## แหล่งข้อมูลอื่น
* เว็บไซต์อย่างเป็นทางการของรัฐบาลแห่งสาธารณรัฐโมซัมบิก 
* nationalanthems.info

หมวดหมู่:เพลงชาติ
หมวดหมู่:สัญลักษณ์ของประเทศโมซัมบิค
หมวดหมู่:เพลงภาษาโปรตุเกส
หมวดหมู่:ดนตรีโมซัมบิก
ลี สโมลิน

right|frame|ลี สโมลิน, ที่ ฮาวาร์ด (2004)
ลี สโมลิน(Lee Smolin) เกิดเมื่อ 6 มิถุนายน ค.ศ. 1955 คือนักทฤษฎีฟิสิกส์ ซึ่งมีบทบาทอย่างมากในการพัฒนา ทฤษฎีความโน้มถ่วงควอนตัมแบบลูป ปัจจุบันเป็นนักวิจัยระยะยาวอยู่ที่ สถาบันทฤษฎีฟิสิกส์เพอริมีเตอร์( Perimeter Institute for Theoretical Physics)นอกจากงานฟิสิกส์แล้วเขายังเขียนหนังสือ Life of the Cosmos และThree Roads to Quantum Gravity เป็นหนังสือวิทยาศาสตร์สำหรับคนทั่วไป
เขายังเป็นที่รู้จักในความเห็นที่ว่า ทฤษฎีสตริง และทฤษฎีความโน้มถ่วงควอนตัมแบบลูป เป็นแนวทางต่างกันที่นำไปสู่ทฤษฎีเดียวกัน แต่ว่าเขาโด่งดังมากกว่าจากการประยุกต์ ทฤษฎีวิวัฒนาการ มาใช้กับจักรวาลวิทยา

## งานเขียน
งานแบบ non-technical,สำหรับคนทั่วไปที่ไม่ใช่นักฟิสิกส์.
* 1999. *[[The Life of the Cosmos]]*
* 2001. *[[Three Roads to Quantum Gravity]]*
* 2006. *[[The Trouble With Physics]]: The Rise of String Theory, the Fall of a Science, and What Comes Next*. Houghton Mifflin. ISBN 978-0-618-55105-7.

## แหล่งข้อมูลอื่น

หมวดหมู่:นักฟิสิกส์ชาวอเมริกัน
หมวดหมู่:บุคคลจากนครนิวยอร์ก
จักรพรรดิถังชุนจง

**สมเด็จพระจักรพรรดิถังชุนจง** (, กุมภาพันธ์ ถึง มีนาคม 761- 11 กุมภาพันธ์ 806) เป็นจักรพรรดิแห่ง ราชวงศ์ถัง พระองค์ได้รับการสถาปนาเป็นรัชทายาทในปี ค.ศ. 779 และขึ้นครองราชย์เป็นจักรพรรดิในปี ค.ศ. 805 หลังจากการสวรรคตของจักรพรรดิถังเต๋อจง พระราชบิดาของพระองค์ โดยที่พระองค์เป็นพระราชโอรสองค์โต พระองค์ครองราชย์อยู่ไม่ถึงปี เนื่องจากพระอาการประชวรของพระองค์ ขันที ที่มีอำนาจทำให้พระองค์สละราชบัลลังก์ให้เจ้าชาย หลี่ ชุน โอรสของพระองค์ ที่ขึ้นครองราชบัลลังก์เป็นจักรพรรดิเสียนจง จักรพรรดิชุนจงได้รับพระราชทานพระยศเป็น ไท่ช่างหวัง โดยมีนักประวัติศาสตร์บางคนสงสัยว่าพระองค์ถูกขันทีปลงพระชนม์

## อ้างอิง

ชุนจง
แบบจำลองเทคนิคัลเลอร์

แบบจำลองเทคนิคัลเลอร์ เป็นหนึ่งในทฤษฎีแกนด์ยูนิไฟด์(Grand unified Theories)ซึ่งไม่มีสนาม(สเกลาร์)ฮิกส์เป็นส่วนประกอบ แต่ทดแทนด้วยการมีสนามเฟอร์มิออนที่มากกว่า และมีสมมาตรเกจ ที่ใหญ่กว่าแบบจำลองมาตรฐาน สมมาตรนี้จะสลายเองตามธรรมชาติ ทำให้เกิดมวล ของเฟอร์มิออน ในรูปของfermion condensates 

หมวดหมู่:ทฤษฎีสนามควอนตัม
หมวดหมู่:ฟิสิกส์อนุภาค
หมวดหมู่:ฟิสิกส์ทฤษฎี
เล่าเหง

**เล่าเหง** มีชื่อในภาษาจีนกลางว่า **หลิว หง** () เป็นข้าราชการในยุคราชวงศ์ฮั่นตะวันออก (東漢 *ตงฮั่น*) เป็นบิดาของเล่าปี่ (劉備 *หลิว เป้ย์*) จักรพรรดิผู้ก่อตั้งรัฐจ๊กก๊ก (蜀國 *ฉู่กั๋ว*) ในยุคสามก๊ก (三國 *ซานกั๋ว*)

## ประวัติ
เล่าเหงเป็นชาวอำเภอตุ้นก้วน (涿縣 *จัวเซี่ยน*) เมืองตุ้นก้วน (涿郡 *จัวจฺวิ้น*) ในมณฑลอิวจิ๋ว (幽州 *โยวโจว*) ซึ่งปัจจุบันคือนครจัวโจว (涿州市 *จัวโจวชื่อ*) มณฑลเหอเป่ย์ (河北) เล่าเหงเป็นผู้สืบเชื้อสายของหลิว เชิ่ง (劉勝) พระโอรสลำดับที่ 9 ของจักรพรรดิฮั่นเกงเต้ (漢景帝 *ฮั่นจิ่งตี้*) และมีฐานันดรศักดิ์เป็นเป็นอ๋องจิ่งแห่งราชรัฐจงชาน (中山靖王 *จงชานจิ้งหวาง*) บิดาของเล่าเหงคือหลิว สฺยง (劉雄) รับราชการในตำแหน่งนายอำเภอ (令 *ลิ่ง*) ของอำเภอฟ่าน (范縣 *ฟ่านเซี่ยน*)  ในเมืองตองกุ๋น (東郡 *ตงจฺวิ้น*) ตัวเล่าเหงก็ได้รับราชการกับที่ว่าการเมืองตุ้นก้วนและที่ว่าการมณฑลอิวจิ๋ว เล่าเหงมีน้องชายคนหนึ่งชื่อหลิว จื่อจิ้ง (劉子敬) 

เล่าเหงมีบุตรชายคือเล่าปี่ (劉備 *หลิว เป้ย์*) ซึ่งภายหลังคือจักรพรรดิผู้ก่อตั้งรัฐจ๊กก๊ก (蜀國 *ฉู่กั๋ว*) ในยุคสามก๊ก (三國 *ซานกั๋ว*) เล่าเหงเสียชีวิตตั้งแต่เล่าปี่ผู้บุตรอายุยังน้อย เล่าปี่และมารดาจำต้องทอเสื่อสานรองเท้าขายเลี้ยงชีพเพราะครอบครัวมีฐานะยากจน

## ดูเพิ่ม
* เล่าปี่
* พงศาวลีจ๊กก๊ก
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ข้าราชการของราชวงศ์ฮั่น
หมวดหมู่:ครอบครัวของเล่าปี่
กงซุน ตู้

thumb|300px|แผนที่แสดงอาณาเขตของขุนศึกราชวงศ์ฮั่นในคริสต์ทศวรรษ 190 รวมถึงกงซุน ตู้

**กงซุน ตู้** (; ค.ศ. 150? – 204) มีชื่อรองว่า **เชิงจี้** เป็นขุนพลและขุนศึกในปลายยุคราชวงศ์ฮั่นตะวันออก เป็นเจ้าเมืองเลียวตั๋ง และเป็นบิดาของกองซุนของ

## อ้างอิง

### บรรณานุกรม
* ตันซิ่ว (คริสต์ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* 
* เผย์ ซงจือ (คริสต์ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).

หมวดหมู่:บุคคลที่เกิดในคริสต์ศตวรรษที่ 2
หมวดหมู่:ขุนศึกในยุคราชวงศ์ฮั่น
หมวดหมู่:ขุนพลในยุคราชวงศ์ฮั่น
ตังสิน

**ตังสิน** (เสียชีวิต 11 กุมภาพันธ์ ค.ศ. 200) มีชื่อในภาษาจีนกลางว่า **ต่ง เฉิง** () เป็นขุนพลในช่วงปลายยุคราชวงศ์ฮั่นตะวันออกของจีน และยังเป็นบิดาของตังกุยหุย (董貴人 *ต่งกุ้ยเหริน*) พระสนมของพระเจ้าเหี้ยนเต้

## ประวัติ

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.

หมวดหมู่:บุคคลที่เกิดในคริสต์ศตวรรษที่ 2

หมวดหมู่:ขุนพลในช่วงปลายราชวงศ์ฮั่น
หมวดหมู่:บุคคลที่ถูกประหารชีวิตโดยราชวงศ์ฮั่น
สิบเกง

**สิบเกง** มีชื่อในภาษาจีนกลางว่า **กง จิ่ง** () เป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) เป็นขุนนางในยุคราชวงศ์ฮั่นตะวันออก (東漢 *ตงฮั่น*) ดำรงตำแหน่งข้าหลวงมณฑลของมณฑลเฉงจิ๋ว (青州 *ชิงโจว*) ในช่วงที่กบฏโพกผ้าเหลืองก่อการเมื่อ ค.ศ. 184 สิบเกงถูกกบฏโพกผ้าเหลืองล้อมเมืองจึงขอช่วยเหลือจากเล่าเอี๋ยน (劉焉 *หลิว เยียน*) ข้าหลวงมณฑลของมณฑลอิวจิ๋ว (幽州 *โยวโจว*)

สิบเกงเป็นตัวละครสมมติในนวนิยาย *สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนวนิยาย ''สามก๊ก''
สิบเกงปรากฏเป็นตัวละครในนวนิยาย *สามก๊ก* โดยถูกกล่าวถึงในตอนที่ 1 ของนวนิยายซึ่งเล่าว่า เมื่อ ค.ศ. 184 ในรัชสมัยพระเจ้าเลนเต้ (漢靈帝 *ฮั่นหลิงตี้*) กบฏโพกผ้าเหลืองก่อการขึ้นในหลายมณฑล ในมณฑลอิวจิ๋ว (幽州 *โยวโจว*) มีกลุ่มกบฏโพกผ้าเหลืองที่นำโดยเทียอ้วนจี้ (程遠志 *เฉิง ยฺเหวี่ยนจื้อ*) บุกเข้าตีอาณาเขตของเมืองตุ้นก้วน (涿郡 *จัวจฺวิ้น*) เล่าเอี๋ยน (劉焉 *หลิว เยียน*) ข้าหลวงมณฑล (刺史 *ชื่อฉื่อ*) ของมณฑลอิวจิ๋วจึงมอบหมายเจาเจ้ง (鄒靖 *โจว จิ้ง*) นายกองพัน (校尉 *เซี่ยวเว่ย์*) ใต้บังคับบัญชาพาเล่าปี่ (劉備 *หลิว เป้ย์*) นำทหารไปปราบกบฏกลุ่มของเทียอ้วนจี้จนเป็นผลสำเร็จ วันถัดมา สิบเกงผู้เป็นข้าหลวงมณฑล ของมณฑลเฉงจิ๋ว (青州 *ชิงโจว*) ส่งหนังสือมาแจ้งเล่าเอี๋ยนว่ามีกบฏโพกผ้าเหลืองมาล้อมเมืองใกล้จากแตกแล้ว จึงขอร้องให้เล่าเอี๋ยนส่งทหารมาหนุนช่วย เล่าเอี๋ยนปรึกษากับเล่าปี่ เล่าปี่จึงว่า "ข้าพเจ้าขออาสาไปช่วย" เล่าเอี๋ยนจึงให้เจาเจ้งคุมทหาร 5,000 นาย พาเล่าปี่พร้อมด้วยกวนอู (關羽 *กวาน ยฺหวี่*) และเตียวหุย (張飛 *จาง เฟย์*) ยกไปมณฑลเฉงจิ๋ว

กบฏโพกผ้าเหลืองเห็นทัพหนุนจากมณฑลอิวจิ๋วก็ยกเข้าตี เล่าปี่มีทหารน้อยกว่าไม่สามารถต้านทานได้จึงล่าถอยไป 30 ลี้ (里 *หลี่*) และตั้งค่ายขึ้น เล่าปี่พูดกับกวนอูและเตียวหุยว่า "พวกโจรมีมาก พวกเรามีน้อย ควรใช้กลศึกพิสดารจึงจะเอาชนะได้" จึงแบ่งทหารให้กวนอู 1,000 นายไปซุ่มที่เขาข้างซ้าย แบ่งทหารให้เตียวหุย 1,000 นายไปซุ่มที่เขาข้างขวา เมื่อได้ยินเสียงม้าล่อเป็นสัญญาณให้ยกพลทั้งซ้ายและขวาพร้อมกันเข้าตีกระหนาบ

วันรุ่งขึ้น เล่าปี่และเจาเจ้งยกพลมาอย่างเอิกเกริก กบฏโพกผ้าเหลืองก็ยกเข้าปะทะ เล่าปี่สั่งทหารให้ล่าถอย กบฏโพกผ้าเหลืองก็ฉวยโอกาสไล่ตามตี เมื่อถอยล่วงมาถึงสันเขา เล่าปี่ก็สั่งทหารให้ตีม้าล่อเป็นสัญญาณ ทหารที่ซุ่มอยู่ทั้งซ้ายขวาก็ยกเข้าตีกระหนาบ กำลังทหารของเล่าปี่ก็หันกลับมาร่วมโจมตีเป็น 3 ทาง กบฏโพกผ้าเหลืองถูกตีแตกพ่ายและถูกไล่ตามตีมาถึงกำแพงเมืองเฉงจิ๋ว สิบเกงที่อยู๋ในเมืองจึงนำทหารออกจากเมืองมาช่วยรบ กบฏโพกผ้าเหลืองพ่ายแพ้ยับเยิน ถูกสังหารเป็นจำนวนมาก การล้อมเฉงจิ๋วจึงสลายไปในที่สุด

## ข้อเท็จจริงทางประวัติศาสตร์
ในหลักฐานทางประวัติศาสตร์ไม่ปรากฏชื่อของสิบเกง ส่วนใน *[[โฮ่วฮั่นชู]]* (後漢書) บทชีวประวัติหฺวาง ฉฺยง (黃瓊) และใน *ทำเนียบเจ้าเมืองและข้าหลวงมณฑลยุคสองฮั่น* (兩漢太守刺史表 *เหลี่ยงฮั่นไท่โฉ่วชื่อฉื่อเปี่ยว*) โดยหยาง เกิงว่าง (嚴耕望) ระบุว่าข้าหลวงมณฑลของมณฑลเฉงจิ๋วในช่วงเวลานั้นคืออุยอ๋วน (黃琬 *หฺวาง หว่าน*) ไม่ใช่สิบเกง

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
   
หมวดหมู่:ตัวละครสมมติในยุคสามก๊ก
เตงเมา

**เตงเมา** มีชื่อในภาษาจีนกลางว่า **เติ้ง เม่า** () เป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) เป็นรองขุนพลของเทียอ้วนจี้ (程遠志 *เฉิง ยฺเหวี่ยนจื้อ*) ขุนพลกบฏโจรโพกผ้าเหลืองที่ก่อการในมณฑลอิวจิ๋ว (幽州 *โยวโจว*) เมื่อ ค.ศ. 184

เตงเมาเป็นตัวละครสมมติในนวนิยาย *สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนวนิยาย ''สามก๊ก''
เตงเมาปรากฏเป็นตัวละครในนวนิยาย *สามก๊ก* โดยถูกกล่าวถึงในตอนที่ 1 ของนวนิยายซึ่งเล่าว่า เมื่อ ค.ศ. 184 ในรัชสมัยพระเจ้าเลนเต้ (漢靈帝 *ฮั่นหลิงตี้*) กบฏโพกผ้าเหลืองก่อการขึ้นในหลายมณฑล เทียอ้วนจี้ (程遠志 *เฉิง ยฺเหวี่ยนจื้อ*) ที่เป็นขุนพลของกบฏโพกผ้าเหลืองกลุ่มหนึ่งในมณฑลอิวจิ๋ว (幽州 *โยวโจว*) พร้อมด้วยเตงเมาที่เป็นรองขุนพลนำพลกบฏโพกผ้าเหลือง 50,000 นายบุกเข้าตีอาณาเขตของเมืองตุ้นก้วน (涿郡 *จัวจฺวิ้น*) ในมณฑลอิวจิ๋ว เล่าเอี๋ยน (劉焉 *หลิว เยียน*) ข้าหลวงมณฑล (刺史 *ชื่อฉื่อ*) ของมณฑลอิวจิ๋วจึงมอบหมายเจาเจ้ง (鄒靖 *โจว จิ้ง*) นายกองพัน (校尉 *เซี่ยวเว่ย์*) ใต้บังคับบัญชาให้นำเล่าปี่ (劉備 *หลิว เป้ย์*) พร้อมด้วยกวนอู (關羽 *กวาน ยฺหวี่*) และเตียวหุย (張飛 *จาง เฟย์*) คุมทหาร 500 นายยกไปปราบกบฏ เล่าปี่นำทหารไปเผชิญหน้ากับกองกำลังกบฏโพกผ้าเหลืองของเทียอ้วนจี้ที่บริเวณเขาไทเหียงสัน (大興山 *ต้าซิงชาน*) เทียอ้วนจี้ส่งเตงเมาเข้ารบกับกองทหารของเล่าปี่ เตียวหุยเข้ารบกับเตงเมาแล้วใช้หอกอสรพิษ (蛇矛 *เฉอเหมา*) แทงเข้ากลางอกเตงเมาตกม้าเสียชีวิต เทียอ้วนจี้เห็นเตงเมาพ่ายแพ้จึงถือดาบควบม้าเข้าหาเตียวหุย กวนอูจึงขับม้าเข้าสกัดหน้าเทียอ้วนจี้ เทียอ้วนจี้ตกใจไม่ทันได้ตั้งตัวจึงถูกกวนอูใช้ง้าวมังกรเขียว (青龍偃月刀 *ชิงหลงเหยี่ยนเยฺว่เตา*) ฟันร่างขาดเป็น 2 ท่อนเสียชีวิต กบฏโพกผ้าเหลืองใต้บังคับบัญชาของเทียอ้วนจี้เห็นเทียอ้วนจี้ถูกสังหารก็แตกหนีกระจัดกระจาย เล่าปี่นำทหารไล่ตามตี จับกบฏโพกผ้าเหลืองได้เป็นจำนวนมาก

## ข้อเท็จจริงทางประวัติศาสตร์
บทพระราชประวัติพระเจ้าเลนเต้ใน *[[โฮ่วฮั่นชู]]* (後漢書) บันทึกว่ากองกำลังกบฏโพกผ้าเหลืองในเมืองกว่างหยาง (廣陽郡 *กว่างหยางจฺวิ้น*; อยู่บริเวณนครปักกิ่งในปัจจุบัน) ของมณฑลอิวจิ๋ว สังหารกัว ซฺวิน (郭勳) ข้าหลวงมณฑลของมณฑลอิวจิ๋ว และหลิว เว่ย์ (劉衛) เจ้าเมืองของเมืองกว่างหยาง ไม่มีการระบุอย่างชัดเจนว่าหัวหน้าของกองกำลังโพกผ้าเหลืองในเมืองกว่างหยางคือใคร

บทชีวประวัติเล่าปี่ใน *[[สามก๊กจี่]]* (三國志 *ซานกั๋วจื้อ*) บันทึกว่าเมื่อกบฏโพกผ้าเหลืองก่อการเมื่อ ค.ศ. 184 เล่าปี่ได้นำกองกำลังทหารอาสาสมัครมาหนุนช่วยนายกองพันเจาเจ้งในการปราบปรามกบฏโพกผ้าเหลืองในมณฑลอิวจิ๋ว จากความดีความชอบในการมีส่วนร่วมปราบกบฏ เล่าปี่จึงได้รับตำแหน่งเป็นผู้กำกับการอำเภอ (縣尉 *เซี่ยนเว่ย์*) ประจำอำเภออันห้อก้วน (安喜縣 *อานสี่เซี่ยน*) ใน *สามก๊กจี่* ไม่ปรากฏรายละเอียดนอกเหนือจากนี้ของการศึกปราบกบฏโพกผ้าเหลืองที่เล่าปี่มีส่วนร่วม รวมถึงไม่ปรากฏชื่อของเทียอ้วนจี้และเตงเมา

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
   
หมวดหมู่:ตัวละครสมมติในยุคสามก๊ก
หมวดหมู่:กบฏโพกผ้าเหลือง
การหลุดหาย

ในสาขาวิชาพันธุศาสตร์ **การหลุดหาย** () เป็นการกลายพันธุ์อย่างหนึ่งที่มีส่วนหนึ่งของโครโมโซมหรือดีเอ็นเอหายไป การหลุดหายทำให้เกิดการสูญเสียสารพันธุกรรมไป อาจมีนิวคลีโอไทด์หลุดหายไปจำนวนเท่าใดก็ได้ ตั้งแต่หนึ่งลำดับเบสไปจนถึงโครโมโซมทั้งอัน

การหลุดหายอาจเป็นสาเหตุของโรคทางพันธุกรรมได้หลายชนิด

## อ้างอิง

หมวดหมู่:พันธุศาสตร์
พระเจ้าอ็องรีที่ 2 แห่งฝรั่งเศส

**พระเจ้าอ็องรีที่ 2 แห่งฝรั่งเศส** (อังกฤษ: **Henry II of France**) (31 มีนาคม ค.ศ. 1519- 10 กรกฎาคม ค.ศ. 1559) ทรงเป็นพระมหากษัตริย์แห่งฝรั่งเศสจากราชวงศ์วาลัว

## เบื้องต้น
พระเจ้าอ็องรีเสด็จพระราชสมภพที่พระราชวังแซงต์-แชร์แมง-ออง-เลย์ใกล้ปารีสในประเทศฝรั่งเศส เป็นพระราชโอรสในพระเจ้าฟร็องซัวที่ 1 และ พระราชินีโกลด เมื่อยังทรงพระเยาว์พระองค์และกับพระเชษฐาทรงใช้เวลาในสเปนเป็นเวลาสามปีในฐานะองค์ประกันในสมเด็จพระจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ ในการเป็นตัวแทนของพระราชบิดาที่ทรงถูกจับที่ยุทธการปาเวีย พระเจ้าอ็องรีทรงเสกสมรสกับกาเตรีนา เด เมดีชี เมื่อวันที่ 28 ตุลาคม ค.ศ. 1533 เมื่อทั้งสองพระองค์มีพระชนมายุ 14 พรรษา ปีหนึ่งหลังจากการเสกสมรสพระองค์ก็ทรงเริ่มมีความสัมพันธ์กับดีอาน เดอ ปัวตีเยร์ (Diane de Poitiers) ผู้มีอายุ 35 ปีที่เพิ่งเป็นหม้าย ดีอาน กลายมาเป็นผู้ที่ทรงมีความไว้วางใจมากที่สุดจนเมื่อเสด็จสวรรคต 25 ปีต่อมา และเป็นผู้มีอิทธิขนาดที่สามารถลงนามในหนังสือราชการได้ ซึ่งเป็นการทำให้พระราชินีกาเตรีนาเกือบไม่มีอำนาจแต่อย่างใด

เมื่อพระเชษฐาฟร็องซัว โดแฟ็งแห่งฝรั่งเศส สิ้นพระชนม์ในปี ค.ศ. 1536 จากการเล่นเทนนิส อ็องรีก็ทรงได้เป็นโดแฟ็งรัชทายาทแทนและทรงขึ้นครองราชย์ต่อจากพระราชบิดาเมื่อวันที่ 31 มีนาคม ค.ศ. 1547 จนเสด็จสวรรคตเมื่อวันที่ 10 กรกฎาคม ค.ศ. 1559 จากการแข่งขันประลองทวนบนหลังม้าที่กรุงปารีส

## อ้างอิง

* Guy, John, My Heart is my Own, London, Fourth Estate, 2004, ISBN 0-00-71930-8 

## ดูเพิ่ม
* ราชวงศ์วาลัวส์
* ประวัติศาสตร์ฝรั่งเศส

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2062
หมวดหมู่:พระมหากษัตริย์ฝรั่งเศส
หมวดหมู่:พระมหากษัตริย์แคนาดา (นูแวลฟร็องส์)
หมวดหมู่:ราชวงศ์วาลัว
หมวดหมู่:ดยุกแห่งออร์เลอ็อง
หมวดหมู่:บุคคลในสงครามอิตาลี
หมวดหมู่:ไนต์ออฟเดอะการ์เตอร์
หมวดหมู่:นอสตราดามุส
หมวดหมู่:ดยุกแห่งเบรอตาญ
ออกซฟอร์ดเชอร์

**ออกซฟอร์ดเชอร์** () หรือมีชื่อย่อว่า “Oxon” ที่มาจากภาษาละติน “Oxonia” เป็นเทศมณฑลที่ตั้งอยู่ทางตะวันออกเฉียงใต้ของอังกฤษ ที่มีประชาชนรวมทั้งสิ้นประมาณ 635,600 คน  เทศมณฑลออกซฟอร์ดเชอร์มีเขตแดนติดกับเทศมณฑลต่าง ๆ ได้แก่ นอร์ทแธมป์ตันเชอร์, บัคคิงแฮมเชอร์, บาร์คเชอร์, วิลท์เชอร์, กลอสเตอร์เชอร์ และวอริคเชอร์ 

เทศมณฑลออกซฟอร์ดเชอร์แบ่งการปกครองเป็นห้าอำเภอ ได้แก่ ออกซฟอร์ด, เชอร์เวลล์, เวลแห่งไวท์ฮอร์ส, เซาท์ออกซฟอร์ดเชอร์ และเวสต์ออกซฟอร์ดเชอร์

## ดูเพิ่ม
* ออกซฟอร์ด 

## อ้างอิง

## แหล่งข้อมูลอื่น


ออกซฟอร์ดเชอร์
ออกซฟอร์ดเชอร์